v0042000 - jf
                                 udskrift
                                     af
                   sø- & handelsrettens dombog
                                ____________
den 21. april 2006 blev af retten i sagen
v-42-03
tvilum-scanbirk aps
(advokat frank bøggild)
   mod
rugballe møbelfabrik a/s
(advokat morten stadil)
afsagt sålydende
                                   d o m:
indledning og påstande
sagens spørgsmål er om fire af rugballe møbelfabrik producerede kom-
moder har en sådan lighed med kommoder fremstillet af tvilum-scanbirk
i serien cubic at der er grundlag for at forbyde rugballe møbelfabriks
markedsføring af deres kommoder.
tvilum-scanbirk har nedlagt følgende påstande:
    1. forbud afsagt af fogedretten i middelfart den 14. marts 2003 stad-
       fæstes, og den stillede sikkerhed på ½ mio. kr. frigives til tvilum-
       scanbirk.
                                       -2-
    2. rugballe møbelfabrik forbydes at producere, sælge og markedsføre
        kommoderne vist i bilag 1, c, 3 og 4.
    3. rugballe møbelfabrik skal til tvilum-scanbirk betale 2½ mio. kr.
        med procesrente fra sagens anlæg den 21. marts 2003.
sagen drejer sig om følgende kommoder produceret af rugballe møbelfa-
brik der er nævnt i påstand 2, og som af tvilum-scanbirk er holdt op
mod fire af dette selskab producerede kommoder:
                                   tvilum-scanbirk
  bilag   rugballe møbelfabrik           nr.       tvilum-scanbirk
    1     bred med fire skuffer         30333      to lave og tre høje skuffer
    c     smal med fem skuffer          30331      to lave og fire høje skuffer
    3     bred med fem skuffer          30335      fire lave og fire høje skuffer
          med to gange fire skuf-
    4     fer                           30336      fire lave og seks høje skuffer
der henvises nærmere til side 11.
rugballe møbelfabrik har nedlagt påstand om at fogedforbuddet ophæves
og har i øvrigt påstået frifindelse.
sagsfremstilling
i slutningen af april 2002 udstillede rugballe møbelfabrik på bellamessen
nogle kommoder som efter tvilum-scanbirks opfattelse var i strid med
deres rettigheder til kommoder i serien cubic. tvilum-scanbirk anmodede
ved rekvisition af 30. april 2002 fogedretten i middelfart om forbud mod
rugballe møbelfabriks markedsføring af disse kommoder.
sagen blev foretaget den 3. maj 2002.
fogedretten besigtigede de møbler som parterne havde medbragt.
under sagen forklarede administrerende direktør ole lund andersen bl.a.
at han har været inden for møbelbranchen i 24 år. tvilum-scanbirk op-
stod ved en fusion mellem en række danske møbelfabrikker. virksomhe-
den satser meget på udvikling af nye produkter. der er således 30 ansatte
der alene beskæftiger sig med produktudvikling. hertil kommer fem eks-
terne designere.
                                         -3-
cubic-serien blev præsenteret første gang på bellamessen i maj 2000.
forud for denne præsentation var der gået 12 måneders analysearbejde
hvor designeren mette fårup var kommet frem til at trenden viste at
møblerne skulle være kubistiske. det er første gang tvilum-scanbirk har
fået designet og produceret en hel serie af møbler. i forbindelse med ud-
viklingen brugte man meget tid på at udvikle greb og ben, herunder stø-
beværktøjer. man har en særlig aftale med leverandøren om at de speci-
elle greb og ben kun må produceres til tvilum-scanbirk. cubic-serien ad-
skiller sig bl.a. fra de tidligere af tvilum-scanbirk producerede møbler ved
at dybden på skufferne der ellers er 40 cm, her er 50 cm. grunden til at
tvilum-scanbirk altid tidligere har benyttet 40 cm i dybden, er at det pas-
ser meget fint med en spånplade der i standardmål måler 122 cm. et an-
det af cubic-seriens særpræg er at uanset hvilken farve møblet har, er
alle skufferne ahornfarvede indvendig og har greb med aluminiumslook. i
starten producerede man kun serien i ahorn, senere begyndte man at
producere i kirsebær og bøg, og for nylig er man begyndt produktion i
aluminiumsfarve. der har været store udviklingsomkostninger ved den
aluminiumsfarvede serie idet det er teknisk vanskeligt at fremstille mela-
min i den farve. da cubic-serien blev udviklet, fandtes der selvfølgelig for-
skellige kommoder, men ikke nogen med det samme udtryk. serien er
blevet kraftigt markedsført på messer i usa, tyskland, frankrig, england
og singapore. derudover udsender man prislister, inspirationsblade og
indstik i forskellige blade og aviser samt tv-reklamer og annoncer. over
en periode på ca. to år har man brugt omkring 4 millioner danske kroner
på markedsføring. det var meningen at der i næste uge skulle køre nogle
tv-spots, men hvis rugballe møbelfabrik fortsat kan sælge sine kopier, vil
spottene blive stoppet. normalt sælger tvilum-scanbirk en hel del i cu-
bic-serien når selskabet er på messe. på messen i bellacentret der har
strakt sig siden onsdag den 1. maj 2002, har selskabet ikke fået solgt
noget. selskabet får hele tiden besked på at rugballe møbelfabrik produ-
cerer en kopi der er billigere. i de første 4 måneder i 2002 har tvilum-
scanbirk solgt for 26 mio. kroner i cubic-serien. i 2001 solgte selskabet
for 69 mio., og selskabet regner med at det i 2002 når op på et salg på ca.
120 mio. tvilum-scanbirk regner med at lancere flere komponenter til se-
rien en gang i efteråret. ole lund andersen blev første gang opmærksom
på rugballe møbelfabriks kopimøbler den 29. april 2002 da han så dem på
                                       -4-
messen i bellacentret. senere da messen åbnede, blev han også gjort op-
mærksom på dem af kunderne. rugballes priser er ca. 10% lavere.
egon christensen forklarede under fogedsagen bl.a. at han startede rug-
balle møbelfabrik i 1973. for ca. et år siden overdrog han selskabet til sin
datter, carina christensen. han arbejder fortsat i selskabet. først produce-
rede fabrikken kun senge, senere kom der soveværelsesmøbler til. for tre
år siden på bellamessen præsenterede selskabet kommoder med metal-
ben. han er bekendt med tvilum-scanbirk og selskabets produkter.
rugballe møbelfabrik har ikke forsøgt at efterligne cubic-serien. der er
alene tale om en videreudvikling af allerede benyttede modeller. målene
på kommoderne kom ud fra praktiske formål idet de skal gå op med må-
lene på en standardspånplade, ellers er der for højt spildprocent. en stan-
dardplade er 2,07 m hvilket passer fint med en dybde på skufferne på 50
cm. på virksomhedens tidligere kommoder har man dog anvendt en dybde
på 45 cm. indvendig beklædning i skufferne er brugt siden sidst i 70'erne,
dog i forskellige materialer. den nye serie har afrundede hjørner på top-
pladen, da det er det folk vil have. med den udformning risikerer man ikke
at børn kommer til skade. grunden til at man ikke har anvendt afrundede
hjørner hele tiden, er at det først for nylig er blevet teknisk muligt at pro-
ducere afrundede kanter. virksomheden har altid produceret kommoder
hvor toppladen blev kørt helt ud til siden. kendetegnet er at den stopper,
så den flugter med resten af kommoden, så køberne kan stille 2 kommo-
der helt tæt sammen. kommoderne har fået det kubistiske udseende som
følge af tidens trend. formen på grebene er fastsat ud fra hvad han kunne
få leveret. benene er udviklet af møbelfabrikken selv.
udviklingsomkostningerne har været begrænsede da der er tale om en
videreudvikling af den serie som de hele tiden har kørt med. rugballe
møbelfabrik er således kørt videre med samme sidehøjde og samme vari-
anter i serien. måske har udviklingen kostet 150.000 kroner. rugballe
møbelfabriks kunder er typisk de samme som tvilum-scanbirks, det vil
sige kæder af varehuse og møbelbutikker. han har ikke hørt noget fra
sine kunder på bellamessen om at hans møbler ligner tvilum-scanbirks.
de møbler der er udstillet på messen, er prototyper der endnu ikke er sat
i produktion. han har solgt tre eksemplarer i alt. serien skal sættes i pro-
duktion lige efter sommerferien. han forventer en omsætning på 3-5 mio.
                                      -5-
kroner i det første år. der er endnu ikke taget stilling til hvilke markedsfø-
ringsomkostninger der skal medgå. rugballe møbelfabrik har ikke tidligere
produceret kommoder med afrundet kant eller brugt firkantede fødder,
aluminiumsgreb, aluminium i firkantet form eller ahorn indvendigt i skuf-
fer.
efter procedure afsagde fogedretten følgende kendelse:
”det er klart, at der kun i begrænset omfang kan opnås beskyttelse af
udformning af kommoder og natborde med skuffer, som de i sagen om-
handlede. imidlertid er lighederne mellem de af tvilum-scanbirk a/s og
de af rugballe møbelfabrik a/s fremstillede møbler iøjnefaldende. ret-
ten har herved lagt vægt på såvel dimensioner, ben, materiale, afrundet
topplade, skuffernes indvendige udførelse samt det forhold, at serierne ...
møbel for møbel matcher hinanden, således at 6 ud af 7 af de af tvilum-
scanbirk a/s fremstillede skuffemøbler kan genfindes hos rugballe møbel-
fabrik a/s. fogedretten finder det herefter sandsynliggjort, at rekvisitus
ved sin handlemåde krænker rekvirentens ret efter markedsføringslovens
§ 1. da de øvrige betingelser i retsplejelovens § 642 efter det i sagen op-
lyste tillige er opfyldt
                                 bestemmes:
rekvisitus rugballe møbelfabrik a/s forbydes at producere, lade produce-
re, sælge, markedsføre, importere og eksportere de i bilag 8-16 viste
møbler, der af rekvisitus forhandles under navnene: høj, smal kommode,
lav kommode, kombiskab, høj kommode, dobbeltkommode og natbord i
materialerne bøg melamin, ahorn melamin og aluminium melamin.”
forbuddet blev nedlagt mod en sikkerhed på 100.000 kroner.
sagen blev forligt på vilkår at tvilum-scanbirk frafaldt erstatningskrav,
dog således at tvilum-scanbirk skulle være berettiget til at indbringe er-
statningskrav fra sagen under en ny sag hvis rugballe møbelfabrik efter
forliget på ny krænkede tvilum-scanbirks produktrettigheder, og tvilum-
scanbirk ved dom fik medhold heri.
                                     -6-
sagen blev afsluttet ved at sø- og handelsretten den 17. september
2002 efter at rugballe møbelfabrik havde taget bekræftende til genmæle
over for tvilum-scanbirks påstand om stadfæstelse af fogedforbuddet og
om forbud mod produktion og markedsføring af de pågældende kommo-
der, afsagde dom i overensstemmelse med tvilum-scanbirk påstand og
tillagde tvilum-scanbirk 6.000 kr. i sagsomkostninger.
i januar 2003 blev tvilum-scanbirk opmærksom på rugballe møbelfa-
briks markedsføring af de fire kommoder som denne sag vedrører. tvi-
lum-scanbirk indgav forbudsrekvisition dateret den 3. februar 2003. tvi-
lum-scanbirk nedlagde følgende påstande:
1. det forbydes rugballe møbelfabrik at producere, lade producere, sæl-
    ge, markedsføre, importere og/eller eksportere de i bilag 19-22 viste
    kommodemøbler
2. rugballe møbelfabrik tilpligtes at hjemkalde de i bilag 19-22 viste
    kommodemøbler fra agenter, forhandlere og øvrige kunder.
rugballe møbelfabrik nedlagde påstand om at forbuddet nægtedes
fremme.
sagen blev foretaget den 28. februar 2003.
direktør ole lund andersen forklarede at han kunne vedstå den tidligere i
fogedretten den 3. maj 2002 afgivne forklaring. han forklarede endvidere
at kommoderne i ahornmelamin er den mest sælgende del af cubic-
serien, så at sige flagskibet idet salget af netop disse kommoder udgør
mere end 50% af det samlede salg i serien. cubic-serien blev oprindelig
udviklet som en kommodeserie. senere kom der biprodukter til som
vitrineskabe og senge. de fire kommoder som rugballe møbelfabrik efter-
ligner, er de mest solgte og de mest gængse møbler i serien. siden fo-
gedsagen i maj 2002 har tvilum-scanbirk brugt yderligere 800.000 kr.
på markedsføring. han regner med at cubic-serien vil sælge for 150
millioner kr. i 2003 hvilket er en stigning i forhold til 2002 på 30%. sal-
get af cubic-møbler er indbringende for tvilum-scanbirk idet dæknings-
bidraget er så højt som 52%. tvilum-scanbirk har store forventninger til
                                      -7-
serien idet salget af møblerne fortsat er stigende. i den korte periode
hvor rugballe møbelfabrik producerede de møbler der blev forbudt under
forbudssagen i maj 2002, stoppede salget af møblerne i cubic-serien to-
talt. dengang var der alene en prisforskel på 10% i rugballe møbelfabriks
favør, nu er prisforskellen endnu større. han blev først opmærksom på
rugballe møbelfabriks nye produkt da han i slutningen af januar 2003
kom hjem fra köln-messen. mens han havde været væk, var hans salgs-
chef blevet kontaktet af forskellige kunder der havde set rugballe møbel-
fabriks produkt. de troede alle sammen at cubic-serien var blevet udvi-
det og ville vide mere om de nye elementer. da han var inde i biva for at
købe den kommode fra rugballe møbelfabrik han havde med i dag, var
ekspedienten i tvivl om hvad det var for en kommode han ønskede at
købe. biva er i øjeblikket den eneste møbelkæde der forhandler både cu-
bic-serien og rugballe møbelfabriks produkter. cubic-serien omfatter må-
ske i alt en 14-15 produkter med senge i forskellige størrelser. hertil
kommer så variationerne i materiale. der findes andre kommoder på
markedet med afrundede kanter og afrundede topplader, og der findes
også andre kommoder med ben, men der er ikke nogen kommoder der
ud fra en samlet bedømmelse af kommoden har det samme udtryk som
kommoderne i cubic-serien. han overvåger markedet intenst og er helt
sikker på at der ikke er andre der producerer møbler der ligner cubic-
serien. hvis tvilum-scanbirk havde haft kendskab til sådanne møbler,
ville der have været en forbudssag vedrørende disse. han har ikke set
møbler fra gautiers galaxy på det danske marked.
direktør carina christensen forklarede at hun har været direktør for og
ejer af rugballe møbelfabrik siden april 2001 hvor der gennemførtes et
generationsskifte. hun startede sit arbejde i fabrikken i 1998. arbejdet
består i at designe, tegne og nyudvikle møbler. i den forbindelse tager
hun på messer for at få inspiration. efter at rugballe møbelfabrik i 2001
havde startet produktion af en ny serie af skabe, ønskede hun at forny
selskabets kommodeproduktion. først tegnede hun den kommodeserie
der blev nedlagt forbud mod i maj 2002. efter justifikationssagen blev
disse kommoder stillet væk, og i efteråret 2002 startede hun forfra på at
designe en kommodeserie. hun brugte vel en lille måneds tid sammen
med nogle andre medarbejdere på at skabe de fire kommoder som denne
sag drejer sig om. kommoderne blev sat i produktionen i starten af de-
                                      -8-
cember 2002. der blev lavet 600 kommoder af hver slags, dog 800 af
dobbeltkommoden. ca. 500 kommoder af hver slags er blevet solgt til
møbelkæden biva. rugballe møbelfabrik foretager ikke nogen selvstændig
markedsføring af kommoderne. fabrikken stiller heller ikke nogle særlige
krav til den markedsføring som biva eventuelt måtte foretage. rugballe
møbelfabrik agter at producere flere kommoder idet kommoderne er ble-
vet godt modtaget. kommoderne er designet i overensstemmelse med
tidens trend som rummelige møbler der kan bruges overalt i huset og
ikke kun i soveværelset. på det tidspunkt hvor hun designede møbelseri-
en, var cubic-serien selvfølgelig på markedet, og hun havde også kend-
skab til den. naturligvis dannede cubic-serien en del af grundlaget for
inspirationen til de kommoder som hun tegnede, lige så vel som alle an-
dre kommoder på markedet har gjort det. rugballe møbelfabrik laver
hverken senge, kombiskab, skænk eller vitrineskab i serien, ligesom de
kun laver kommoderne i ahorn og ikke i kirsebær, hvid, aluminium eller
bøg. grunden til at hun satte ben på kommoderne, var at det forbru-
gerne vil have i dag, er det lette skandinaviske look. møblerne skal helst
give indtryk af at svæve. forbrugernes ønsker var også afgørende for at
hun valgte at lade kommoderne producere i ahornmelamin. bøgemelamin
er umoderne, og ahornmelamin virker langt mere ægte end hvid mela-
min. det er helt bevidst at kommodernes mål er forskellige fra kommo-
derne i cubic-serien. hun gjorde sig faktisk umage for at foretage en dif-
ferentiering. den eneste lighed i målene er at kommodernes dybde er 50
cm. dette skyldes markedets krav om rummelighed samt at standardpla-
dernes mål er 207 cm og derfor udnyttes mest økonomisk ved denne
dybde. kommodernes ben adskiller sig fra cubic-seriens idet de er tre-
kantede. egentlig ville hun helst have brugt firkantede ben, men hun var
bange for at dette ville komme til at betyde at kommoderne lignede cu-
bic-seriens for meget. benene er af plast, og hun har købt dem som stan-
dardprodukt hos en leverandør. baggrunden for at benet er lavet af plast
og ikke af metal, er at plastic er billigt og let at håndtere. modefarven
for ben er aluminiumsfarvet, om det så er metal eller plastic, og derfor er
hendes kommodes ben også i den farve. grebet på skufferne har hun
udviklet i samarbejde med en designer. ligesom benene er grebet far-
vemæssigt bestemt af tidens trend, nemlig looket i aluminium. grebet er
vinklet, så det set forfra giver en genspejling. set fra siden er det ande-
næbsagtige præg tydeligt. rugballe møbelfabrik har selv bekostet udvik-
                                       -9-
lingen af den form som grebet støbes i. den kostede ca. 55.000 kr. top-
pladen på kommoden går frem til kommodens kant og har en runding.
da hun skulle beslutte hvordan toppladen skulle se ud, havde hun sin
tyske leverandør på besøg. han viste forskellige muligheder for afrunding
af pladen. en hel del af dem var alt for moderne til møblets målgruppe.
hun valgte derfor det buede look der også ligger i tiden. det virker også
en smule mere eksklusivt. de afrundede topplader bruges af mange andre
producenter på markedet, f eks. club 8. møblerne fra gautier galaxy har
også afrundede topplader. at toppladerne går ud til kanterne, er en del af
det kubistiske look som hun er gået efter i sit design siden 1999. alle
skufferne i kommoderne er 14 cm høje og går hele vejen igennem kom-
moden. der er således ikke nogle mindre skuffer i nogle af kommoderne
hvilket gør at de adskiller sig væsentligt fra kommoderne i cubic-serien.
hun ville egentlig gerne have lavet mindre skuffer i nogle af kommoder-
ne, men valgte bevidst at nøjes med de store skuffer for at undgå mulig-
heden for forveksling. det er at foretrække hvis skuffens indvendige be-
klædning svarer til kommodens udvendige beklædning. det gør den også
i nogle af rugballe møbelfabriks tidligere modeller, men ikke i denne. her
har man af prismæssige årsager valgt at sætte en hvidlig bund i kommo-
den. i cubic-serien er skufferne også indvendigt farvet i ahorn. skuffer-
nes antal adskiller sig fra antallet af skuffer i cubic-serien. hun valgte
bevidst at benytte et andet antal i for at undgå forvekslingsrisiko. den
tidligere serie som rugballe møbelfabrik producerede, matchede tvilum-
scanbirk a/s's serie meget nøjere end den nye. hvis rugballe møbelfa-
brik blev mødt med et erstatningskrav på 7-8 millioner kr., ville virksom-
heden skulle lukke. egenkapitalen er kun på ca. 900.000 kr. det var hen-
de der rettede henvendelse til biva og viste den nye kommodeserie frem.
hun har ikke drøftet med biva hvad der skal ske hvis der nedlægges for-
bud. hun var overbevist om at serierne var væsentligt forskellige og
fandt derfor ikke behov for sådanne drøftelser. de nye kommoder har
endnu ikke været medbragt på messer, og hun agter ikke at tage dem
med på bellamessen i år. kommoderne markedsføres ikke af rugballe
møbelfabrik i øjeblikket.
den 14. marts 2003 afsagde fogedretten følgende kendelse:
”det må lægges til grund, at det har taget en industriel designer 1 år og
                                     - 10 -
kostet ca. 400.000 kr. at udvikle cubic-seriens møbler, greb og ben.
kommoderne i cubic-serien fremstår således som de gør som følge af
en udviklingsindsats fra tvilum-scanbirk a/s. endvidere må det lægges
til grund, at kommoderne hidtil har været de eneste kommoder i ahorn-
melamin på markedet med den særlige kubistiske fremtoning. cubic-
seriens markedsposition er desuden blevet styrket af en massiv mar-
kedsføringsindsats, idet der er anvendt ca. 4,8 millioner kr. til mar-
kedsføringsomkostninger. kommoderne i cubic-serien har herefter det
fornødne særpræg til at nyde beskyttelse efter markedsføringslovens §
1.
de af rugballe møbelfabrik a/s fremstillede kommoder, der er afbilledet
på de ved denne kendelse hæftede bilag 1, adskiller sig på mål, skuffe-
antal og andre specifikke punkter fra kommoderne i cubic-serien.
helhedsindtrykket af kommoderne i de to serier er imidlertid det sam-
me, og det vil være umuligt for den gennemsnitlige forbruger at skelne
mellem kommoderne. de af rugballe møbelfabrik a/s fremstillede
kommoder er derfor udformet på en sådan måde, at de krænker de af
tvilum-scanbirk a/s fremstillede kommoder i cubic-serien.
det forhold, at rugballe møbelfabrik a/s som følge af det forlig, der
blev indgået i forbindelse med den tidligere forbudssag, vil kunne blive
mødt med et erstatningskrav i en sag, hvis der i nærværende sag op-
nås dom for, at tvilum-scanbirk a/s's rettigheder krænkes, yder ikke
tvilum-scanbirk a/s tilstrækkeligt værn mod rugballe møbelfabrik a/s’
krænkelse, jf. retsplejelovens § 643.
under hensyn til, at rugballe møbelfabrik a/s ligger inde med et ikke
ubetydeligt lager af kommoder, og at der efter det oplyste er interesse
for møblerne, findes forbuddet alene at kunne nedlægges mod sikker-
hedsstillelse, der i mangel af oplysninger fra rugballe møbelfabrik a/s
af fogedretten skønsmæssigt fastsættes til 500.000 kr.
vedrørende tvilum-scanbirk a/s's påstand om, at rugballe møbelfabrik
a/s tilpligtes at hjemkalde de omhandlede kommoder fra agenter, for-
handlere og øvrige kunder, findes dette at ligge ud over, hvad der kan
pålægges efter retsplejelovens § 641, stk. 2.
                                    - 11 -
                             thi bestemmes:
hvis tvilum-scanbirk senest den 21. marts 2003 stiller sikkerhed på
500.000 kr., vil følgende forbud blive nedlagt:
"rekvisitus rugballe møbelfabrik a/s forbydes at producere, lade produ-
cere, sælge, markedsføre, importere og/eller eksportere de i bilag 1 viste
kommodemøbler, dvs. bred 4-skuffet kommode, smal 5-skuffet kommo-
de, bred 5-skuffet kommode og dobbelt 8-skuffet kommode.”
rekvirent tvilum-scanbirk a/s's påstand om, at rekvisitus tilpligtes
at hjemkalde kommoderne fra forhandlere mv. nægtes fremme.”
sikkerheden blev stillet samme dag og forbuddet nedlagt.
der er fremlagt følgende oversigt over kommodernes mål:
  oversigt over kommodernes mål:
                                            bredde   dybde   højde
 rugballe møbelfabriks brede kommode             69     50       87
 med fire skuffer
 tvilum-scanbirks nr. 30333                      74     50       89
 forskel                                          5      0        2
 rugballe møbelfabriks smalle kommode            43     50     106
 med fem skuffer
 tvilum-scanbirks nr. 30331                      43     50     124
 forskel                                          0      0       18
 rugballe møbelfabriks brede kommode             69     50     106
 med fem skuffer
 tvilum-scanbirks nr. 30335                      74     50     124
 forskel                                          5      0       18
 rugballe møbelfabriks kommode med to           137     50       87
 gange fire skuffer
 tvilum-scanbirks nr. 30336                     148     50       89
 forskel                                          9      0        2
rugballe møbelfabrik har som nævnt henvist til et lignende møbel på om-
rådet, gautiers galaxy-kommode. efter denne kommodes fremtræden og
de sparsomme oplysninger om dens markedsføring, herunder om den har
været markedsført i danmark i 2002 eller senere, har retten ikke tillagt
dette produkt betydning for sagen.
                                     - 12 -
tvilum-scanbirks tabsopgørelse
rugballe møbelfabrik solgte følgende 2.210 kommoder til biva:
558 stk. smal kommode med fem skuffer
532 stk. bred kommode med fire skuffer
528 stk. bred kommode med fem skuffer
592 stk. kommode med to gange fire skuffer.
carina christensen har i erklæring af 5. september 2003 anført
at rugballe møbelfabrik ikke har solgt kommoder omfattet af fogedret-
tens kendelse af 3. maj 2002,
at rugballe møbelfabrik har solgt det ovenfor nævnte antal kommoder til
biva og ikke har solgt til andre, og
at rugballe møbelfabrik omsætning og fortjeneste ved salget udgjorde
henholdsvis 772.630 kr. og 24.328 kr.
oplysningerne er bekræftet i erklæring af 5. september 2003 fra statsau-
toriseret revisor kenneth brønlund.
tvilum-scanbirk har opgjort sit tab ved at sammenholde forventet om-
sætning opgjort på baggrund af historiske salgstal af fire kommoder der
kan sammenlignes med rugballe møbelfabriks fire kommoder, med reali-
seret omsætning i perioden maj 2002 til april 2003 (12 måneder).
 model      forventet omsætning    realiseret omsætning   manglende omsætning
 30331                 10.143.000               6.981.000             3.162.000
 30333                 18.468.000              15.304.000             3.164.000
 30335                 19.872.000              14.045.000             5.827.000
 30336                 28.460.000              27.502.000               958.000
 i alt                 76.943.000              63.832.000            13.111.000
tabet ved dækningsgrad 52 bliver herefter 6.817.720 kr.
vedrørende markedsfortrængning har tvilum-scanbirk lagt til grund at de
af rugballe møbelfabrik solgte kommoder har fortrængt tvilum-scanbirks
kommoder i forholdet 1:1 hvorfor afsætningstabet efter selskabets opfat-
telse kan opgøres således:
                                       - 13 -
 model         antal             stykpris          omsætning
 30331                  558                  407          227.106
 30333                  532                  410          218.120
 30335                  528                  572          302.016
 30336                  592                  755          446.960
 i alt                2.210                             1.194.202
mistet dækningsbidrag er herefter opgjort til 620.985 kr.
tvilum-scanbirk har opgjort de samlede markedsføringsomkostninger til
cubic-serien til ca. 6,2 mio. kr. til dels skønsmæssigt beregnet som en
andel af tvilum-scanbirks samlede udgifter til markedsføring.
statsautoriseret revisor torben aunbøl har afgivet en erklæring af 7. sep-
tember 2004 om ”de faktiske resultater (vedrørende afsætningstab og
tab som følge af markedsforstyrrelse for tvilum-scanbirks … cubic-
modeller)”.
forklaringer:
ole lund andersen har afgivet supplerende forklaring, i alt væsentligt i
overensstemmelse med sine forklaringer for fogedretten. tvilum-scanbirk
udvikler to nye produkter om dagen. der er 35 ansatte i produktudvik-
lingsafdelingen og ca. 30 arkitekter tilknyttet. tvilum-scanbirk følger
trenden og er med til at skabe trenden. tegneren af cubic-serien, mette
faarup, der er industriel designer, var tidligere ansat, men arbejder nu
selvstændigt. tvilum-scanbirks produkter er i området fra ”the low end
to the middle end”. produkterne sælges i traditionelle møbelhuse og til
møbelkæder samt til discountmøbelforretninger og byggemarkeder. tvi-
lum-scanbirk sælger også til biva hvor en ekspedient som tidligere for-
klaret havde svært ved at skelne mellem tvilum-scanbirks kommode og
rugballe møbelfabriks kommode. tvilum-scanbirks seneste årsomsæt-
ning er på 2,8 mia. kr., og resultatet før skat er på ca. 400 mio. kr. sel-
skabet har 1.800 medarbejdere i danmark og 120 i usa.
som særpræg ved cubic-seriens kommode fremhæver han dybden på 50
cm, toppladens udformning og placering på sidestykkerne, det helt speci-
elle, og specialudviklede, kubistiske greb, de specialudviklede ben og dis-
ses placering samt den indvendige foliering. der er anvendt omkring
                                       - 14 -
200.000 kr. alene til værktøjer til grebet, og de samlede udviklingsom-
kostninger til grebet andrager ca. 400.000 kr.
på tidspunktet for udviklingen af cubic-serien var bøgelaminering det
dominerende. tvilum-scanbirk valgte ahornlaminering, og den ahornla-
minerede udgave er nu flagskibet i serien. tvilum-scanbirk har produce-
ret senge og klædeskabe i cubic-serien, men det bærende i serien er
kommoden. cubic-serien har været på markedet i nogle år og er for-
mentlig på toppen nu.
tvilum-scanbirk lancerer sine produkter på messer hvor man etablerer
kundekontakter. produkterne lanceres som færdigudviklede og leverings-
klare, således at man på messerne kan tage mod ordrer. om påvirknin-
gen af rugballe møbelfabriks første version på salget har vidnet henholdt
sig til sin forklaring i fogedretten. påvirkningen skete ikke blot på mes-
sen, men også senere indtil sagen blev afklaret i september 2002 ved
forliget.
hvis rugballe møbelfabrik ud over de fire produkter som selskabet mar-
kedsførte i januar 2003, havde medtaget et natbord i samme stil, havde
man dækket de fem bedst sælgende af tvilum-scanbirks produkter. der
er ingen anden forklaring på tvilum-scanbirks tab end rugballe møbelfa-
briks aktiviteter.
carina christensen har supplerende forklaret at hun er uddannet cand.
negot. og overtog rugballe møbelfabrik fuldstændigt i 2001. rugballe
møbelfabrik producerer billige møbler, i det væsentlige til eksport. tidli-
gere var usa det største marked. de møbler man solgte op gennem
90’erne var efterhånden utidssvarende, og vidnet har i samarbejde med
anders nørgaard udviklet en mere tidssvarende produktion på grundlag
af inspiration fra messer som köln-messen, fra kataloger m.v. og dialog
med kunder. det var anders nørgaard der valgte ahornlaminering som er
hvad forbrugeren vil have i dag. det havde været trenden siden 1998.
det er også et modefænomen at kommoder i dag anvendes i flere rum
end i soveværelser, fx i stuer og entreer, og denne tendens har betyd-
ning for udformningen. de kommoder der blev lanceret i 2003 (”version
2”), blev udviklet i perioden oktober-december 2002 bl.a. i dialog med
                                      - 15 -
biva. produktionen begyndte i december 2002 og sluttede foreløbig i ja-
nuar 2003. det er for rugballe møbelfabrik almindeligt at gennemføre en
produktion af en vis størrelse og så, eventuelt midlertidigt, skifte til noget
andet. den samlede produktion var på 2.565 stykker.
de ben der er benyttet på version 2, er standardprodukter. hun har be-
talt 55.000 kr. for værktøjer til grebet som er valgt fordi det på væsentlig
måde adskiller sig fra det ikke profilerede greb som tvilum-scanbirk be-
nytter til cubic-serien. rugballe møbelfabriks greb er større. inden for
den tendens der er og under anvendelse af standardprodukter har hun
søgt at differentiere version 2 så meget som muligt fra tvilum-scanbirks
cubic-serie. i den forbindelse har hun bevidst fravalgt at have forskellige
skuffehøjder, således som cubic-serien har det. hun har også tilstræbt
målforskelle, men med de eksisterende standardplader står valget mel-
lem 40 og 50 cm dybde. sokler er out, i dag kræver forbrugerne ben. når
man vælger ahorn, eller af moden bliver dikteret ahorn, følger det at
greb skal være af aluminium. de to ting hører sammen. toppladen til
version 2 er lavet i tyskland, den er rugballe møbelfabrik ikke i stand til
at fremstille. de anvendte buer er standarder. der er forskellige former
for buer, den mest almindelige er et cirkelslag.
rugballe møbelfabrik foretager ikke selvstændig markedsføring af deres
produkter. det overlader man gerne til kunderne, møbelforhandlerne.
dækningsbidraget på produktionen var, som det fremgår af hendes er-
klæring af 5. september 2003, beskedent. det var fordi det var det første
produktionsforløb. senere produktioner ville have ført til et væsentlig hø-
jere dækningsbidrag. der har ikke været salg af version 2 til andre end
biva som er en stor og god kunde.
på bellamessen i 2002 præsenterede rugballe møbelfabrik nogle prototy-
per som ikke fik større interesse, og som derfor ikke kan have skadet
tvilum-scanbirks salg. ingen af disse prototyper som forliget fra septem-
ber 2002 vedrører, findes i dag.
det er ikke almindeligt at sælge møbler over nettet. kunderne vil se dem
og prøve dem først. biva har ikke haft succes med at sælge over nettet.
                                     - 16 -
rugballe møbelfabrik producerer ikke til lager.
produktchef finn knudsen har forklaret at han har været hos tvilum-
scanbirk i 10 år. han har siden 2002 været salgschef for norden. han
kan bekræfte at cubic-serien har været en succes. salgsarbejde på mes-
ser er væsentlige for præsentationen af produkter og afsætningen af
dem.
på bellamessen i 2002 blev han af samarbejdspartnere gjort opmærksom
på at der stod nogle cubic-møbler på en anden stand, og det viste sig at
være rugballe møbelfabriks kopier. indtil der kom et fogedforbud, var
tvilum-scanbirks samarbejdspartnere meget tøvende. de var bekymrede
for hvad der ville ske når der var et billigere, konkurrerende produkt på
markedet. da tvilum-scanbirk indtil forbuddet kom, ikke kunne sige no-
get klart, gik kunderne andre steder hen, og tvilum-scanbirks salg blev
langt mindre end forventet. uroen medførte såvel et afsætningstab som
en betydelig markedsforstyrrelse.
statsautoriseret revisor torben aunbøl har forklaret om sit arbejde med
udarbejdelsen af sin erklæring af 7. september 2004.
statsautoriseret revisor kennth brønlund har forklaret om sit arbejde
med udarbejdelsen af sin erklæring af 5. september 2003.
parternes procedure:
tvilum-scanbirk har anført at cubic-serien er beskyttet efter markedsfø-
ringsloven. serien har særpræg, og der ligger en betydelig udvikling bag
produktet, såvel i henseende til design som markedsføring. det illustreres
af de oplyste udgifter til designudvikling, 400.000 kr., og til markedsfø-
ring, 4-5 mio. kr. produktet har siden begyndelsen i 2000 været en bety-
delig succes, og rugballe møbelfabriks kommoder snylter på indsatsen og
succesen. rugballe møbelfabrik er gået efter tvilum-scanbirks bedst sæl-
gende kommoder uden at have godtgjort en egen indsats på udviklings-
området. ligheden mellem parternes kommoder undskyldes som sæd-
vanlig med tidens trend osv., men rugballe møbelfabrik har ikke kunnet
påvise ét produkt, endsige et produkt på det danske marked, som har
nogen lighed af betydning med cubic. selv om det måtte erkendes at
                                     - 17 -
cubic også er udtryk for tendenser i tiden, er det ikke tilladt at plagiere.
rugballe møbelfabrik har erkendt at version 1 var et plagiat, men version
2 er ikke afgørende mere selvstændig end version 1. der er samme fæl-
les elementer: 50 cm dybde, topplade der dækker sidestykkernes en-
deflader og afrundingerne. rugballe møbelfabrik har søgt at lægge en vis
formel distance - antallet af skuffer og højden på disse er ikke fuldt ud
identiske, og grebet er knækket på forsiden - men der er ikke skabt et
andet produkt der erkendes som forskelligt af den almindeligt opmærk-
somme forbruger ved ikke samtidig iagttagelse. særligt vil produkterne
fremstå som identiske eller forvekslelige i avertering, herunder avertering
på nettet. rugballe møbelfabrik har trods opfordring ikke oplyst sine
salgspriser. det må derfor lægges til grund at de er lavere end tvilum-
scanbirks. der foreligger i det hele således et klassisk forsøg på ulovlig
markedsfortrængning. det er et skærpende moment at der foreligger
gentagelse.
parterne har været enige om at syn og skøn ikke er nødvendigt for sa-
gens afgørelse. afgørelsen af om der foreligger en retsstridig efterligning
beror på den almindelige bevisførelse og på rettens sagkundskab.
i nyere praksis, således u 2004.1302 h, har man accepteret produkter
der havde væsentlig lighed med allerede eksisterende produkter. denne
praksis som især vedrører tekstiler og lignende, bør ikke få betydning for
den foreliggende sag der drejer sig om produkter med en væsentlig læn-
gere levetid. retstilstanden er stadig således at nærgående efterligninger
som den foreliggende ikke accepteres, jf. fx u 1995.1/2h og u
1999.1859 s.
med hensyn til erstatningskravet henvises til erstatningsopgørelsen og
det materiale den hviler på.
rugballe møbelfabrik har gjort gældende at forbuddet ikke er nedlagt
med rette fordi rugballe møbelfabriks produktion og salg af de fire
kommoder som er omfattet af kendelsen, ikke strider mod sagsøgers
rettigheder, og at betingelserne for nedlæggelse af forbud efter retspleje-
lovens § 642 derfor ikke er opfyldt. rugballe forbeholder sig at rejse
krav om erstatning under selvstændigt søgsmål.
                                    - 18 -
hverken cubic-serien som sådan eller de enkelte kommoder nyder be-
skyttelse efter markedsføringslovens § 1. cubic er uden eller med
kun meget ringe originalitet og særpræg. kommoderne er almindelige,
standardmæssige møbler fremstillet i en helt almindelig form og
med en almindelig fremtoning. farver og materialevalg m.v. afspej-
ler tidens smag. cubics ben, greb, topplader og skuffer m.v. er
hverken hver for sig eller samlet særprægede og giver ikke kommo-
derne en enestående fremtoning. oplysningerne om omkostninger til
udvikling og markedsføring af cubic er for det første udokumenterede
og godtgør for det andet ikke at cubic har originalitet og særpræg.
rugballe møbelfabrik har for sit vedkommende ikke fundet behov for
syn og skøn, men det ændrer ikke på det forhold at det påhviler tvi-
lum-scanbirk at godtgøre at cubic kan beskyttes efter markedsfø-
ringsloven, og at rugballe møbelfabrik har foretaget en retsstridig
eftergørelse.
hvis det antages at cubic nyder beskyttelse efter markedsføringslovens
§ 1, gøres gældende at rugballe møbelfabriks fire kommoder ikke er
retsstridige efterligninger af tvilum-scanbirks kommoder nr. 30331,
30333, 30335 og 30336. det bestrides at rugballe møbelfabriks kom-
moder er "nærgående og systematiske efterligninger af fire af cubic-
seriens syv kommoder", og at der foreligger risiko for forveksling.
der er væsentlige forskelle:
kommodernes ben er forskellige. de af rugballe møbelfabrik anvendte
ben der er indkøbt som standardvare, har markante skrå sider, hvorimod
sagsøgers ben er lige og uden særligt særpræg.
kommodernes greb er forskellige. cubics greb er flade - rugballe mø-
belfabriks greb er vinklede.
antallet og kombinationen af skuffer er forskellige. rugballe møbelfabrik
bruger kun skuffer af samme størrelse som er placeret oven på hin-
anden, medens tvilum-scanbirk anvender en kombination af små og
                                    - 19 -
store skuffer, hvor de mindre skuffer er placeret i toppen eller ved
siden af hinanden.
der er som det ses af oversigten væsentlige forskelle på kommodernes
mål (bredde og højde).
det bestrides at kommodernes topplade, skuffernes dybde og mate-
rialevalget (ahornmelamin) har betydning. det er elementer der lig-
ger i tiden, og det er fælles designgods.
det bestrides at rugballe møbelfabriks kommoder er udtryk for se-
rieplagiering. rugballe møbelfabrik har alene produceret fire standard-
mæssige kommoder. cubic er en hel møbelserie bl.a. bestående af skab,
natborde, senge, skænke, vitrineskabe og syv kommoder, der frem-
stilles i fem forskellige farver.
rugballe møbelfabrik bestrider at det kan påberåbes som skærpende
omstændighed at begge parter har solgt kommoder til biva, og det
bestrides at der er tale om et "gentagelsestilfælde".
efter retspraksis stilles krav om at der skal være tale om en slavisk
efterligning for at man kan anse konkurrerende produkter for forveksleli-
ge, når der er tale om standardprodukter som i nærværende sag, jf. her-
ved jf. u 2004.1302 h. til belysning af kriterierne for om der foreligger
forvekslingsrisiko, kan også henvises til u 2002.1715/2 h.
tvilum-scanbirks erstatningskrav er udokumenteret og bestrides i det
hele. tvilum-scanbirk har ikke lidt et afsætningstab som følge version
1. for så vidt angår de kommoder som denne sag drejer sig om, bestri-
des at der kan antages at foreligge fortrængning i forholdet 1:1. omsæt-
ningsforventninger kan ikke danne grundlag for erstatningskrav mod
konkurrenter. det er ikke sandsynliggjort at der er årsagsforbindelse
mellem rugballe møbelfabriks salg af 2.210 kommoder til biva og en om-
sætningsnedgang i forhold til forventningerne hos tvilum-scanbirk. op-
lysningerne om tvilum-scanbirks dækningsbidrag på 52 % bestrides.
tvilum-scanbirk har ikke sandsynliggjort at der foreligger markedsfor-
styrrelse.
                                     - 20 -
hvis der foreligger en erstatningsberettigende krænkelse, må den
være meget beskeden og kan kun begrunde en meget lille erstatning.
tvilum-scanbirks erstatningskrav er ganske uproportionalt.
rettens afgørelse
tvilum-scanbirks kommodeserie, cubic, blev første gang markedsført i
2000 og har opnået en betydelig markedsposition. kommodeserien er
ligesom rugballe møbelfabriks kommodeserie karakteriseret ved at top-
pladen dækker sidestykkernes kant, og ved at toppladen er med afrundet
forkant der går et lille stykke ud over skuffernes forsider. skuffernes rek-
tangulære forsider dækker i begge serier på et lille stykke nær sidernes
forkant, og afstanden mellem forsiderne er ringe. begge kommodeserier
er udført i ahornmelamineret spånplade.
begge kommodeserier anvender rektangulære former og fremtræder i
det hele som stærkt forenklede og kunne for så vidt siges at repræsente-
re grundformer for kommoder.
det er derfor ikke nærliggende at tillægge de af tvilum-scanbirks kom-
moder beskyttelse over for rugballe møbelfabriks kommoder efter mar-
kedsføringsloven § 1, uanset om rugballe møbelfabriks kommoder, som
det må antages at være tilfældet, er udformet med kendskab til tvilum-
scanbirks kommodeserie.
det forhold at toppladen går ud over sidestykkerne, og at pladens forkant
er afrundet, er ikke designelementer der med styrke taler for beskyttelse
efter markedsføringsloven. det samme gælder valget af melaminering.
de anførte elementer må anses for en del af det fælles designgods der
står til rådighed ved formgivning af kommoder.
det fremgår af oversigten over kommodernes mål at rugballe møbelfa-
briks kommoder er lidt smallere og lidt lavere end tvilum-scanbirks,
mens kommodernes dybde er ens. størrelsesforskellene er ikke fremtræ-
dende, i hvert fald ikke ved ikke samtidig iagttagelse af møblerne, men
medfører dog at det vil være vanskeligt på tilfredsstillende måde at lade
                                    - 21 -
den ene serie supplere den anden såfremt kommoderne skal stå tæt ved
hinanden.
retten har foretaget en gennemgang af de foreviste kommoder, herunder
sammenholdt dem parvist:
tvilum-scanbirks nr. 30331 (smal kommode med to lave skuffer og fire
høje skuffer) over for rugballe møbelfabriks smalle kommode med fem
lige høje skuffer,
tvilum-scanbirks nr. 30333 (kommode med to lave skuffer ved siden af
hinanden og tre høje skuffer) over for rugballe møbelfabriks kommode
med fire lige høje skuffer,
tvilum-scanbirks nr. 30335 (kommode med fire lave skuffer og fire høje
skuffer) over for rugballe møbelfabriks kommode med fem lige høje skuf-
fer,
tvilum-scanbirks nr. 30336 (kommode med fire lave skuffer og seks høje
skuffer) over for rugballe møbelfabriks kommode med otte lige høje skuf-
fer.
af gennemgangen fremgår at tvilum-scanbirks kommoders fremtræden
er præget af at kommoderne alle har en eller flere smalle skuffer i mod-
sætning til rugballe møbelfabriks kommoder hvor skufferne som anført er
lige store. tvilum–scanbirks kommoder er forsynet med rektangulære
greb med flad forside, mens rugballe møbelfabriks er forsynet med rek-
tangulære greb med indadknækket forside. tvilum-scanbirks kommoder
har kasseformede ben, mens benene på rugballe møbelfabriks kommoder
har skrå afskæringer.
der er herudover nogle mindre forskelle i udførelsesmåden for de to seri-
er, herunder kvalitetsforskelle, som imidlertid ikke har særlig betydning
for kommodernes fremtræden for den gennemsnitlige, almindeligt op-
mærksomme forbruger.
                                         - 22 -
efter det anførte hvorefter kommodeserierne begge repræsenterer basale
idéer vedrørende kommoder og i vid udstrækning gør brug af elementer
det må stå den enkelte producent frit for at benytte, sammenholdt med
de anførte og for kommodernes fremtræden ikke uvæsentlige forskelle
med hensyn til skuffestørrelse, greb og ben, finder retten ikke at rugbal-
le møbelfabriks markedsføring af møblerne der fremgår af sagens bilag 1,
c, 3 og 4, i forhold til tvilum-scanbirk er i strid med markedsføringslo-
vens § 1.
retten tager derfor rugballe møbelfabriks frifindelsespåstande til følge og
pålægger tvilum-scanbirk at betale 200.000 kr. i sagsomkostninger til
rugballe møbelfabrik.
ved omkostningsfastsættelsen er der taget hensyn til forbudspåstanden
og dennes økonomiske betydning samt erstatningspåstanden, til den for-
udgående fogedsag, domsforhandlingens omfang og omkostninger i øv-
rigt, herunder vedrørende transport af kommoder til retterne.
                              thi kendes for ret:
    1. forbud afsagt af fogedretten i middelfart den 14. marts 2003 op-
       hæves.
    2. rugballe møbelfabrik a/s frifindes for tvilum-scanbirk aps’ på-
       stande 2 og 3.
    3. inden 14 dage skal tvilum-scanbirk aps betale 200.000 kr. i sags-
       omkostninger til rugballe møbelfabrik a/s.
christian hvidt              jens feilberg              carsten vagn jacobsen
                                       (sign.)
                                    ___ ___ ___
                         udskriftens rigtighed bekræftes
                         p.j.v. sø- og handelsretten, den
